safouaneb/arywiki huggingface dataset:
لهجمة د پراڭ 2023

لهجمة د پراڭ 2023 هي واحد لهجمة اجرامية طرات ف 21 دجنبر 2023، ملي واحد الطالب جامعي تشيكي قتل 15 واحد و جرح 25 منهوم 3 د لاجانب ب التير د لقرطاس، ف كلية لفنون التابعة ل جامعة تشارلز ف مدينة پراڭ، لعاصمة د التشيك. لمجرم لي نفد لهجوم، كان ف عمرو 24 عام و كان كيقرا التاريخ ف الجامعة، و قتل راسو ف اللخر. قبل مابدا لهجوم ديالو، كانت الجتة ديال بّاه تلقات ف دارو ف قرية هوستون لي جات قريبة ل لعاصمة. مول لفعلة كان من لمشتابه فيهوم ف واحد الجريمة لي طرات 6 يام قبل، لي تّقتل فيها راجل و وليّدو الصغير ف غابة، ولاكين لبوليس ماقدرش يشدّو ف لوقت باش مايرتاكبش الجرايم لخرين. هاد لحادات كيتّعتابر اميت قتيلة جماعية ف التاريخ لعصري د التشيك، و اميت وحدة ف ؤروپا من لهجمة ف مسرح باطاكلان ف پاري ف 2015.
لألݣوريتم د ݣروڤر

ف لحساب لكوانتي، لالݣوريتم ديال ݣروڤر، كيتسمى حتى لالݣوريتم د تفتاش لكوانتي، هو الݣوريتم كوانتي ديال تفتاش بلا قلدة لي كيجبر ب حتمال طالع لانپوت لوحيد ديال واحد لفونكسيون (صندوق كحال) لي كيعطي واحد لاوتپوت معين. هادشي كيعملو ف O(√N) عملية فين N كيكون هو لعبار ديال دومين د لفونكسيون. مستحيل شي الݣوريتم كلاسيكي يعمل نفس لخدمة بتعقيد قل من O(N). هاد لالݣوريتم كتاشفو لعاليم لهندي لوف ݣروفر ف 1996.
موسم مولاي عبد الله أمغار

موسم مولاي عبد الله امغار هو مهرجان شعبي تايتنظم كل عام، مخصص للترات المغريبي لقديم، بالخصوص التبوريدة و البيازة. هاد الموسم تايتنظم على مساحة 120 هكتار على الساحل الاطلسي، ؤ تايزورو كثر من 4 دالمليون ونص سائح كل عام، لي خلاه يكون اكبر مجمع دالتبوريدة فالمغريب باكثر من 2200 فارس، من القبايل المعروفة بالتبوريد فالمغريب. هاد الموسم تايتظم فيه تا سهرات فنية ولقاءات ثقافية وطقوس دينية. والهدف ديالو هو الاحتفال بالتراث المغريبي الاصلي والتعريف بيه، والحفاظ عليه.
رشيد إدريسي

مولاي رشيد الادريسي (1939 - 18 اكتوبر 1971) كان شيميست ؤ موهنديس نووي مغريبي. خدا لادريسي سمعة كبيرة مورما خدم على تخراج د ليورانيوم من لفوسفاط، فين كتاشف كمية كبيرة من ليورانيوم ف لفوسفاط لمغربي. مور وقت قصير من هاد لكتيشاف، مات ف كسيدة حدا رّباط، و مازال ضروف موراها ماواضحاش. حياتو ؤ قرايتو. مولاي رشيد ادريسي لوطاطي تولد ف عام 1939 ف مدينة اوطاط الحاج حدا تازة. قرا فيها لبتيدائي كامل، و موراها مشا ل لكوليج د ازرو. مورما خدا لباكالوريا من لكوليج، رحل ل رباط و كمل قرايتو ف شيمي. ملي كان شاب، خدم لادريسي ف مشاريع تنموية ف مدينتو لاصلية اوطاط الحاج، ب تعاون معا ليونيسكو باش تبنا دار شباب. ؤ عاون باش تحل جمعية تعاونية زراعية ؤ ليسي ف لڤيلاج. خدا لادريسي دوكتورا ف لعولوم ف شيمي نّووية عام 1970 من كلية لعولوم ف جاميعة باريز مورما دار بحت على لفلورة لكهربية د تاني اوكسيد ليورانيوم ف مفاعل زوي ف فونطناي ؤ روز. خدا حتا ديپلوم ف لهنداسة لكيميائية من لمعهد لوطني د لعولوم ؤ تيكنولوجيا نّووية ف ساكلاي. لكاريير لعيلمية. ف ڭاع حياتو لمهنية رفض لعروض لي عطاوه مختبرات برانية ؤ جهات خرين. مورما رجع ل لمغريب، هتم لادريسي ب السياسة بحيت ولا نقابي ؤ عتامد نضرية د لعالم التالت. ولا موراها ؤستاد ف لمدراسة لمحمدية د لهنداسة ؤ رحل ل اسفي فين دار ابحات ف عدد ديال لمختبرات ف لخر د ستينات. ركز لمجال د لبحت د لادريسي على تخراج د ليورانيوم من لفوسفاط، لي كان اكبر صادرات د لمغريب. ف لابحات ديالو، رسم خريطة ديال حوض ڭنتور ؤ توزيع ديال ليورانيوم فيه. ف 1968، كتاشف كمية كبيرة من ليورانيوم ف لفوسفاط لمغريبي، و علن عليها ل صّحافة لمحلية. ؤ قدّر لادريسي بلي يمكن تخراج د تقريبان 72 الف طن من ليورانيوم كل عام كا منتج تانوي هابط التكلفة من لفوسفاط لمغريبي. شجع لاعلام لكتيشاف ديالو، ؤ عطا موراها لمعطيات د نتايج لي لقا ل لوكالة دولية د طاقة درية. لوفاة ؤ لاتر ديالو. مات رشيد الادريسي ف 18 اكتوبر 1971 ف مدينة سلا ف كسيدة ملي كان قاطع قنطرة بورڭراڭ و هو جاي من رّباط و ف طريقو ل مدينتو اوطاط الحاج. لموت ديالو بشكل مفاجئ جبد شكوك بلي راه غتيال سياسي. وقال لموهنديس محمد ايت قدور، صاحب لادريسي ف لخدمة، ف كلمة قالها ف ڭنازتو، بلي طاح ضحية "تورط ديالو ف تطوير مشروع دفاعي ف لعالم العربي ب سباب انه عندو لعيلم ولمعرفة ولقدرة". لام لباحت لحاج محمد حرموش، لي حتا هو اصلو من اوطاط لحاج، لموت د لادريسي ل "جهات برانية". و قال جورنال تيحاد شتيراكي بلي لادريسي كانو حاضيينو مخابرات برانية، و يقدر يكون لموساد، ولاكين هادشي ما تاكدش. ف ماي 2023، تدارت جايزة رشيد لادريسي لوطاطي د نّقد من عند جمعية عبور تقافية د نّشر، لي توجات اعمال ف نّقد لادبي ف لمغريب ؤ تفكرات لادريسي.
مرسى الجرف الصفر

مرسى الجرف الصفر هي مرسى ف لمغريب. فالساحل المحيط الاطلسي، فجماعة مولاي عبد الله، اقليم الجديدة، جهة الدار البيضا السطات. هاد لمرسى بعيد على مدينة الجديدة ب 17 كم للجنوب، ؤ ب 120 كم جنوب الدار البيضا. هاد المرسى كاتستعمل بالاساس للتصدير و التوريد و التصنيع ديال المعادن و مصادر الطاقة، و ضاير بيه مركب صناعي، و فيه محطة حرارية كبيرة.
حبيس د لقرطاس

لحبيس د لقرطاس ؤلا لهدنة ؤلا لارميستيس (ب النڭليزية "ceasefire" ؤلا "armistice") هوّ توقيف مؤقت ديال لحرب لي كيتّافقو فيه لاطراف د لحرب بجوج باش يحطو السلاح و يحبسو لعنف مؤقتاً. لاطراف يقدرو يكونو دول ؤلا جماعات مسلحة ماكاتمتلش دول. لحبيس د لقرطاس يقدر يكون طرف من اتفاقية رسمية، ؤلا يكون نتيجة ديال تافاهوم ماشي رسمي بين لقوات لمتحاربة. يقدر يطرا بسباب وساطة ؤلا كا طرف من لپروصي د السلام، بحال فاش كاتفرضو لامم لمتحدة ف اطار مجلس لامن. لهدف لمباشر ديال حبيس لقرطاس هوّ توقيف لعنف، ولاكين لاسباب لحقيقية تقدر تختالف. يقدر يكون متلا على ود اهداف محدودة ف الزمان بحال توصال لمعاونات لانسانية، تدبير الصراع باش مايكونوش عندو اضرار كبر، ؤلا ف اطار مجهود ديال حل الصراع بين لاطراف. امتلة تاريخية. تاريخياً، "لحبيس د لقرطاس" ؤلا لهدنة معروف من ازمنة قديمة، بحال ف لقرون لوسطانية ف ؤروپا فاش كان كيتسمى "سلام و هدنة د الله". لحرب لعالمية اللولة. ف لحرب لعالمية اللولة، نهار 24 دجنبر 1914، توقّفات لحرب ف الجبهة لغربية بشكل تلقائي و ماشي رسمي بسباب لاحتفالات ب لكريسماس. شي روايات كاتڭول بلي سيمانة ديجا قبل من لاحتفال كانت لمدابزة وقفات، ملي لعساكريا لالمان شعلو الضواو ف شجرات د لكريسماس، و تبادلو التهاني و غناو معا لعساكريا لبريطانيين.
مناوشات ناڭورنو كاراباخ 2023

مابين 19 و 20 شتنبر 2023، دارت ازيربيدجان هجمة عسكارية شاملة ضد ارتساخ لي كانت علنات لاستقلال ديالها بشكل احادي من 1991. هاد لهجمة تّعتابرات خرق ل اتفاقية حبيس لقرطاس د ناڭورنو كاراباخ 2020، لي تّسنات بعد حرب ناڭورنو كاراباخ التانية. لهجمة طرات ف منطقة ناڭورنو كاراباخ لمتنازع عليها، و لي دولياً كاتّعتابر طرف من ازيربيدجان، ولاكين سكانها ارمينيين. هادشي جا ف اطار لبلوكاج لي دارتو ازيربيدجان على ارتساخ لي ادى ل قلة لموارد د لماكلة و الدوايات و منتوجات خرين. نهار مورا لهجمة، ف 20 شتنبر، تدارت اتفاقية د حبيس لقرطاس، لي عتابروها شي بعضين استسلام مكتوب ديال ارتساخ، بعد وساطة ديال لقوات الروسية لي كاتحافض على السلام ف لمنطقة. لاتفاقية شملات تحياد السلاح ديال لارمي د ارتساخ. على حساب شهود عيان، لقوات لمسلحة د ازيربيدجان خرقات لهدنة تال حدود اكتوبر. ف 28 شتنبر، الرايس ديال ارتساخ صامويل شاهرامانيان سنى مرسوم باش ينحلّو جميع لمؤسسات د الدولة ف 1 يناير 2024، الشي لي يقدر يعني النهاية ديال جمهورية ارتساخ ف هاد التاريخ. ف 22 دجنبر 2023، شاهرامانيان ڭال من لمنفى ديالو ف ارمينيا بلي لمرسوم ملغي و بلي ماكاين تا شي وتيقة كاتنص على حلّ لمؤسسات د لحوكومة د ارتساخ. لهجمة و لاستسلام لي نتج عليها خلاو اغلبية د السكان لارمينيين ديال ناڭورنو كاراباخ يهربو ل بلدان مجاورة بحال ارمينيا. عدد ديال لمونضامات د حقوق بنادم دارو اندار على لحالة لانسانية د السكان، و ڭالو بلي كاين ريسك باش يتعرضو ل التطهير لعرقي و لابادة الجماعية، زيادة على جرايم ضد لانسانية. لويس مورينو ؤكامپو، وكيل ف لمحكامة د الجرايم الدولية، ڭال بلي هادشي لي طرا ف ناڭورنو كاراباخ نقدرو نعتابروه ابادة تانية د لارمينيين.
جمهورية أرتساخ

ارتساخ، رسمياً جمهورية ارتساخ ؤلا جمهورية ناڭورنو كاراباخ هيّ دولة ب عتيراف محدود ف جنوب لقوقاز لي التيريطوار ديالها جميع لبلدان د لعالم كيعتابروه طرف من ازيربيدجان. مابين 1991 و 2023، سيطرات ارتساخ على طراف من ناڭورنو كاراباخ (ؤلا قره باڭ) بما فيها لعاصيمة سطيپاناكيرت. من حرب ناڭورنو كاراباخ التانية ف 2020 تال لهجمة د لقوات لازيربيدجانية ف 2023، كانت لمنطقة محصورة وسط ازيربيدجان. الطريق لوحيدة لي كاتربطها معا ارمينيا كانت مڭارضية من عند لقوات د حفض السلام الروسية. كانت بدات لمطالبة ب هاد لمنطقة لي اغلبية سكانها ارمينيين ديجا من 1918، من عند الجمهورية الديموقراطية د ازيربيدجان (لي كانت مابين 1918 و 1920) و الجمهورية اللولة د ارمينيا (1918 تال 1920) بعدما طاحت لامبراطورية الروسية. لحرب اللولة عليها ناضت ف 1920. لقضية هدات بعدما تاسس لاتحاد السوڤياتي لي حوّل لمنطقة ل ؤبلاصط (اقليم) ف 1923. السلطات السوڤياتية لازيربيدجانية كانت كاتقمع لارامن و كاتحاول تجري عليهوم من لمنطقة و كاتشجع لازيريين باش يسكنو تماك. وخا داكشي لارامن بقاو لاغلبية. ف اللخر د التمانينات فاش قربات الطيحة د لاتحاد السوڤياتي، رجعات لمنطقة مرة خرة سباب ديال النزاع بين ازيربيدجان و ارمينيا. ف 1991، تدار استفتاء لي نتج عليه موافقة شعبية على لاستقلال ديال ناڭورنو كاراباخ و اقليم شاهوميان لي حداه. ف 1992 ناضت حرب ناڭورنو كاراباخ اللولة، لي ربحاتها جمهورية ارتساخ ب دعم من ارمينيا. ف 1994 تّسنات معاهدة ديال حبيس لقرطاس، و لوضعية بقات مجمدة، ب سيطرة جمهورية ارتساخ على لمنطقة بحكم لواقع. من بزاف د النواحي، ارتساخ كانت بحال جهة تابعة ل ارمينيا، و هاد اللخرة ماعمّرها عتارفات ب لاستقلال ديالها كا دولة بشكل رسمي، ولاكين دعماتها ب لفلوس و لعسكر. ف 2017 تدار استفتاء لي بدّل السيستيم د لبلاد من نص رياسي ل ديموقراطية رياسية، ب برلمان ب شومبرة وحدة، و تبدلات السمية ديالها من جمهورية ناڭورنو كاراباخ ل جمهورية ارتساخ، وخا السميات بجوج بقاو رسميين. مابين 1994 و 2020، لقوات لعسكارية د ازيربيدجان و ارمينيا بقاو مفارقين ب واحد لخط د لكونطاكط، لي مرة مرة كانو كيوقعو فيه مطايفات قتّالة. ف 2020 ناضت حرب ناڭورنو كاراباخ التانية، لي عرفات انتصار ديال ازيربيدجان و قدرات ترد اغلبية د لاراضي لي كانت تحت السيطرة د جمهورية ارتساخ. ف 19 شتنبر 2023 دارت هجمة جديدة، لي ادّات ل تحياد السلاح ديال لارمي د ارتساخ و هروب طرف كبير من السكان لارامن ديال لمنطقة لي مشاو لاجئين ل ارمينيا. ف 28 شتنبر، الرايس د جمهورية ارتساخ صامويل شاهرامانيان سنى مرسوم كيحلّ جميع لمؤسسات لحوكومية ديالها ب حلول 1 يناير 2024. ف 22 دجنبر 2023، شاهرامانيان ڭال من لمنفى ديالو ف ارمينيا بلي لمرسوم ملغي و بلي ماكاين تا شي وتيقة كاتنص على حلّ لمؤسسات د لحوكومة د ارتساخ.
سعيد بن زايد آل نهيان

سعيد بن زايد ال نهيان (مزيود ف 1965 ف لعين، ف لامارات، توفى ف 27 يوليوز 2023) هوّ سياسي اماراتي لي كان شاد منصب ديال ممتل حاكم ف ابوظبي. كان قبل رئيس ديال هيئة لمراسي ف ابوظبي، وكيل ديال وزارة التخطيط، و قبل من هادشي عضو ف لمجلس التنفيدي ديال امارة ابوظبي مابين 2004 و 2010. حياتو. الشيخ سعيد هوّ لولد السات ديال الشيخ زايد بن سلطان ال نهيان من مراتو عائشة بنت علي الدرمكي. هوّ خو ماشي شقيق ديال رئيس لامارات محمد بن زايد ال نهيان. ف 1988 خدا ليصونص ف لعولوم السياسية و لقتيصاد من جامعة لامارات.
العربي بن موسى

العربي بن موسى لملقب ب مويسة (تولد ف الرباط نهار 14 يونيو 1948 - توفى ف 30 يوليوز 2023) هوّ كوايري مغريبي سابق، و كان ف شي وقت ل سنوات لعّاب د لهوند معا لمنتخب لوطني. بن موسى كان لاعب معا لمغرب لفاسي و من بعد لوداد لبيضاوي. لعب تا معا لمنتخب لوطني لمغريبي د لكورة. توفى العربي بن موسى على عمر د 75 عام. لكاريير ديالو. بدا بن موسى لكاريير الرياضية ديالو ف لهوند، و لعب معا لفتح الرباطي د لهوند لي دّا معاه لبوطولة لوطنية و كاس لعرش سنوات متّابعين، و شارك معا لمنتخب لوطني د لهوند ف اقصائيات كاس افريقيا و كاس لعالم د لهوند. موراها داز ل كورة، و لعب معا لمغرب لفاسي و كان وصل معاه ل لفينال ديال كاس لعرش ف 1971. دّا تا لبوطولة لوطنية معا لوداد. شارك معا لمونتاخاب ف اقصائيات كاس لعالم 1974 و اقصائيات كاس افريقيا 1972.
تبيليسي

تبيليسي (ب الجورجية: თბილისი) هي لعاصيما ديال جورجيا و اكبر مدينة فيها. جات لمدينة ف لوسط ديال لبلاد، على لواد د كورا، و تيسكنو فيها تقريبا 1. 2 مليون ديال الناس. تبيليسي عندها تاريخ قديم. تاسسات ف لقرن لخامس، ومن ديك النهار و هي لعاصمة ديال ڭاع لامارات و لجمهوريات اللي كانو ف جورجيا. حكمو لمدينة بزاف د لحضارات منهم لمسلمين و لمغول و لفرس و الروس. من مورا ما تفكّك لاتحاد السوڤياتي، رجعات عاوتاني هي لعاصمة د لجمهورية د جورجيا ف 1991. جات تبيليسي ف وسط الجبال، و عليها فيها الطلعات و لهبطات بزاف. لفرق بين اهبط نقطة فيها (380 م) و اعلى وحدا (770 م) هو تقريبا 400 ميطرو د لعلو. تبيليسي فيها مطار دولي و ميطرو فيه 2 د لخطوطا و 23 محطة.
كوناكري

كوناكري (ب لفرانساوية: Conakry) هي لعاصيما ديال غينيا و اكبر مدينة فيها. جات لمدينة ف لغرب د لبلاد، وكاطّل على لمحيط لاطلسي. تيسكنو فيها تقريبا 2 د لمليون د الناس، و فيها اكبر مرسى ف لبلاد. كوناكري هي لعاصيما ديال غينيا من نهار ستاقلات ف 1958، و فيها لاغلبية ديال لانشطة لاقتصادية و الصناعية د لبلاد. لمطار الدولي لوحيد د لبلاد (مطار احمد سيكو توري) جا فيها. لاصل د السمية. كوناكري مدينة ارخبيل حيت جات على بزاف د لجزر. اكبر جوج منهم هوما تومبو و كالوم. السمية د "كوناكري" كاتعني باللغة ديال شعب باڭا: الضفة لاخرا د كونا. الرياضة. لاغلبية د لفراقي لكبار د كورا ف غينيا من كوناكري. من لفراقي اللي معروفين ف كوناكري: حافيا (ربح كاس افريقيا 3 د لمرات)، حوريا (ربح لبطولة د غينيا 20 مرة)، كالوم سطار و ايس فاڭ.
بوبكر أنشاد

الرايس بوبكر انشاد (بتاشلحيت: ⵕⵕⴰⵢⵙ ⴱⵓⴱⴽⵔ ⴰⵏⵛⴰⴷ - تولد ما بين 1870 و 1895 ف دوار القصبة ف اينشادن - مات ف 1942)، اللي كان كيتسمّا تا الرايس بوبكر اوحماد ن الطالب كان رايس و شاعر ديال لاغنية لامازيغية، و من اللوالا لي اسسو لفن د روايس. تسارا الرايس انشاد ف صغرو بزاف د لمدون و غنا ف لحلاقي ديالهم، منهم الصويرة ومراكش، و كان من لمغنيين اللوالا اللي سجلو لاغاني ديالهم ف لمغريب، ملّي سجّل واحد الديسك ف الدار لبيضا ف 1931. لاغاني ديالو. الرايس بوبكر انشاد عندو بزاف د لاغاني معروفة، اللي عاودو غناوها بزاف د لمجموعات و لمغنيين من موراه. منها:
تاغنجة (عادة)

تاغنْجة هي عادة ديال بكري بش نّاس كايطلبو شتا فاش كايكون جّفاف.
تاغنجة (توضيح)

هادي صفحة د التوضيح، كلمة تاغنجة ؤلا تاغنجا ؤلا تغنجة يمكن يكونو عندها هاد لمعاني:
الحسين أمراكشي

لحسين لعسري، لمعروف بسميت الحسين امراكشي (بالشلحة: ⵍⵃⵓⵙⴰⵢⵏ ⴰⵎⵕⵕⴰⴽⵛⵉ - تولد ف 1965 ف دوار افتاس ف لاقليم د شيشاوة) هو مغني ورايس مغريبي تيغنّي بتاشلحيت. خرّج اول البوم ديالو ف 1989، و من ديك الساعة و هو معروف عند الناس اللي متبعين لموسيقا لامازيغية. اغاني ديالو. شجّل الحسين امراكشي بزاف د لاغاني اللي معروفا، منها:
بو هريويل

بو هريويل ولا بو هديويل ولا بوسرويل ولا بو كتيتيف هوّا واحد لمرض نتاع لخرفان و جّديان صّغار. كانلقاو نفس لمرض فلعجول و لعجلات لكبار. مرڭد و وقت و سنّ. هد لمرض كانشوفوها في بعد لمرڭد ماتالان: ساحل ديال دكالة، تادلا و دّير (جنب لاطلس لكبير). كايوقع عيد لخرفان و جّديّان عمرهم من يومين حتّا تلات شار. زايدين في وقت شّتا. علامات. لبهايم لمرا ما كايقدروش يبقاو واقفين بزاف. فاش كايوقفو، دهرهم مقوّس. فضّروبات و لعجول كبار، لمرض يقدر وقع في لقلب. لبهايم لمريض كيتناخد.
تاي شيريدان

تاي كايل شيريدان (ب النڭليزية: "Tye Kayle Sheridan")، مومتيل ميريكاني، تولد ف 11 نونبر 1996 ف طيكساس. شيريدان معروف ب الدور ديال سكوط سامرز/صايكلوپس الشاب ف افلام اكس من.
فونافوتي

فونافوتي (ب لينڭليزية: Funafuti) هي جزيرة جات ف توڤالو. هي لعاصيما د لبلاد و اكبر مدينة فيها. جات فونافوتي على لمحيط لمهدّن و الشكل ديالها داير بحال شي دوارة صغيرة د لارض ف وسط لما، حيت من جيها ضاير بيها لما، و من جيها اخرا تا لداخل ديالها فيه لما، على شكل ضاية كبيرة ف لوسط د لجزيرة. فونافوتي مدينة ضيقة بزاف، و اوسع عرض فيها هو 650 ميطرو. ملّي تيكون لمد د لبحر طالع، يقدر تال 40% ديال لارض ديالها يعمر تا هو ب لما. تيسكنو ف فونافوتي شويا كتر من 6000 واحد، و هي رابع اصغر عاصمة ف لعالم من جيهة عدد السكان (مورا نڭيرولمود و لڤاتيكان و يارين). هاد لجزيرة فيها لمطار لوحيد و لمرسى لوحيد اللي كاينين ف توڤالو.
معادلات ناڤيي ستوك

معادلات ناڤيي ستوك هوما معادلات تفاضلية جزئية لي كايدويو على لحاراكة تاي مادة جارية (الماء، لعسل، لماكْما… ) و تسماو على سمية الفرنساوي كلود لويس ناڤيي و لايرلاندي جورج ڭابرييل ستوكس. لفورميلاسيون تهاد لمعادلات هي تطبيق مباشر للميكانيك كلاسيك تنيوتن ولكن لحد الساعة باقي تا شي واحد ماقدر يلقى ليهوم شي حل اناليتيك بحيث كاع لحولول لي كانخدمو بيها دابا كاتبازا على افتراضات و تقديرات لي كاتسهل شوية من التعقيد ديالهوم. لفيرسون ساهلة تامعادلات هي: formula_1 هادي كاتسما معادلة لكونسيرڤاسيون ولا الانحفاض. formula_2 وهادي جاية من قانون نيوتن لي كايقول فيه كسدة×تسارع=قوة.
هونيارا

هونيارا (ب لينڭليزية: Honiara) هي لعاصيما ديال جزر صالومون و اكبر مدينة فيها. هي مدينة جديدة تاسسات من مورا لحرب لعالمية التانية، حيت لعاصمة اللي قبل، تولاڭي، كانت صغيرة و معزولة. هونيارا ولاّت هي لعاصيما ديال لمستعمرة ديال محمية جزر صالومون لبريطانية من 1952، وهي لعاصيما ديال لبلاد لمستاقلا اللي عندها نفس السمية من 1978. تيسكنو ف هونيارا شويا كتر من 90. 000 واحد، و فيها اكبر مطار واكبر مرسى ف لبلاد.
غنم

لغنم ولا شّيا ولا نّعاج، هما كسيبة من شكل "Ovis aries". لغنم يقدر يكون لاصل ديالهم هوّ لخروف لبري ديال ؤروپا و اسيا، و كاتّعتابر ايران هيّ لمركز فين بدات التربية د الشياه. هما من لمضايعي؛ يدان من لبزوليات. ضّرورية و لولادة. فاش نّعجة كاتبغي لحولي، كانڭولو : كاتصوع ولا كاتطرڭ. ف لماغريب، كايبدى ف لبداية ديال صيف، فاش طْول ديال نّهار بدا ينقص. فاش كاتكون صايعة ولا طارڭة، اغلابيان كاتكون ضارّة. ضّرورية كاتبقى خمس شهور. لايّام قبل تولد، كاتحين : هيّا محينة. لمعنة : دّرع ديالها كبر و قاصح. نهار باش غاد تولد، كاتوجغ (كاتزحم باش يخرج تّيلاد). فاش كايتحل فم ديال والدة، كاتخرج سّڭيّة. لمعنة جوج كورات: واحدة فيها لما جارية (نڭليزية: allantoid) و واحدة فيها لما زيتي (نڭليزية: amnion). منبعد، كايخرج لخروف ولا لخروفة، ولا جوج حتّا خمسات خرفان. كاينوضو فيساعة و كاييمشو يرضعو. قليل كايوقع : لنعجة (اغلابيّان لحوليّة) ما كاتبغي ولدها. كانڭولو : كاتنفرو؛ هيّا نافرة. تربية. لغنم كاتبغي تيساع باش تسرح، وخّا ربيع قليل. كيف ڭالو زّامان: لغنم كاتڭول: عطيني ربيع على ڭد شفّار عينيا و عطيني تيساع على ڭد يشوفو عينيا. ولا لغنم: عطيني سارح درّاج و ربيع ڭد شفّار عينيا و دّبح لمتليا فيّا.
كريپطاج د الجمل

ف لكريپطوݣرافيا، لكريپطاج ولا ترماز د الجمل (كتنطق لݣََمَل) هو الݣوريتم د لكريپطاج ب السوارت ماشي سيمطريك ديال لكريپطوݣرافيا بساروت باين، مبازي على تّبدال د السوارت ديال ديفي هيلمان. قتارحو لماطيماتيسيان لمصري طاهر الجمل ف 1985. لفكرة ساس ديالو مبنية على لمشكيل ديال لوݣاريتم لمقطع. لالݣوريتم. تولاد د الساروت. لكريپطاج د لجمل كيتقسم ن تلاتة د لمراحل: تولاد د الساروت، لكريپطاج، و الديكريپطاج. لمرحلة لولة فيها غير تبدال د السوارت (ديفي هيلمان)، اما جوج لخارا فيهوم تبدال د السوارت مخلط معا لحساب د لميصاج. طرَف لول، اليس، كتولد جوج سوارت بطّريقة لي ماجا: كريپطاج. طرف تاني بوب، كيستعمل الساروت لباين ديال اليس formula_11 ماش يكريپطي بيه شي ميصاج formula_14. ديكريپطاج. اليس كاتبين على لميصاج لمكريپطي ب الساروت لخاص ديالا formula_8.
أمين حاريت

امين حاريت (مزيود ف 18 يونيو 1997) كوايري مغريبي كيلعب وسايطي مهاجم ف لبوطولة لفرانساوية اللولة معا فرقة ؤلامپيك مارسي. حاريت تّولد ف پونطواز، فرانسا، و كيلعب معا لمنتخب لوطني لمغريبي د كورة. ف 27 غشت 2003 خدا الجنسية د فرانسا ف نفس لوقت معا واليديه. لكاريير معا لفراقي. نونط. بدا حاريت لكاريير ديالو معا لفرقة د نونط ف ليݣ 1 ف 13 غشت 2016، ملي فرقتو لعبات ضد ديجون، و لعب لماتش كامل لي سالا ب الرباح 1 ل 0. شالكه 04. ف 10 يوليوز 2017، شالكه 04 علنات بلي سنات معا حاريت كونطرا د 4 سنين. لقيمة د الطرونصفير كانت 8 مليون اورو، لي تقدر توصل ل 10 مليون ب لبونوصات. لعب لماتش اللول ديالو معا هاد لفرقة لالمانية ف 14 غشت ف كاس المانيا ضد دينامو برلين، و خرج مورا لميطا اللولة ف ماتش لي ربحاتو شالكه ب 2 ل 0. ف 25 نونبر 2017، جاب حاريت لݣول اللول ديالو ف لبوطولة لالمانية ف ماتش ضد بوروسيا ضورتموند، لي رجعو فيه من خسارة د 4 ل 0، باش يتعادلو ف اللخر 4 ل 4. حاريت تّعتابر "اللعاب الجديد د الشهر" ديال لبوطولة د المانيا ف دجنبر 2017، و فاش سالا لعام، تّعتابر "اللعاب الجديد د لعام" ديال موسم 2017–2018. ف 11 دجنبر 2019، حاريت مدد لكونطرا ديالو معا شالكه ل 3 سنين خرة، تال 2024. مارسي. ف 2 شتنبر 2021، تّعلن بلي شالكه غادي تسلّف حاريت ل فرقة ؤلامپيك مارسي ف موسم 2021–2022. لعب لماتش اللول ديالو معاهوم ضد فرقة موناكو، لي غلبوها ب 2 ل 0، و كان حاريت مول لاسيست لي جاب لݣول التاني. ف لماتش لي موراه ضد رين، ماركا 12 دقيقة مورما دخل ف الدقيقة 59، لي كان اول ݣول ديالو معا مارسي. ف 20 ابريل 2022، ماركا لݣول د الرباح ضد لفرقة لقديمة ديالو، نونط، ف ماتش لي سالا ب 3 ل 2. ف 1 شتنبر 2022، عاود نضم حاريت ل مارسي ل موسم جديد، هاد لمرة ب لامكانية ديال لانتقال ف مرة. ف 7 نونبر، سنى معا مارسي ب صفقة قيمتها ف جوايه 5 مليون اورو. لكاريير الدولية. لعب حاريت ف لبدية ل لمنتخب د فرانسا د قل من 18 عام، و من بعد ل لمنتخب د قل من 21 عام. ف اكتوبر 2015، رفض باش يلعب ل لمنتخب د لمغريب د قل من 19 عام. ف 12 شتنبر 2017، بدّل الراي ديالو، و ختار باش يلعب معا لمنتخب لمغريبي د لكبار. ف 7 اكتوبر 2017، لعب لماتش اللول ديالو معا لمنتخب ف لاقصائيات د كاس لعالم 2018 ضد لݣابون ف موركاب محمد لخامس ف كازا. و كان خدا لبلاصة د نور الدين امرابط ف الدقيقة 90 ف لماتش لي سالا ب 3 ل 0 ل صالح لمغريب. ف ماي 2018، تّختار من بين 23 لعّاب باش يكون ف لمنتخب د لمغريب د كاس لعالم 2018 ف روسيا. ف 10 نونبر 2022، تّختار معا 25 لعّابا خرين باش يمتّلو لمغريب ف كاس لعالم 2022 ف قطر. ولاكين ف 13 نونبر تعرض ل اصابة ف ركبتو و ماقدرش يشارك. ف اكتوبر 2023، ماركا حاريت اول بيت ديالو معا لمنتخب ضد ليبيريا ف ماتش لي سالا ب الرباح ل لمغريب ب 3 ل 0.
برية إليكطرونية

البرية ليليكطرونية ؤلا ليميل (من النݣليزية E-Mail ولا email اللي هي اختصار تاع Electronic Mail) هي طريقة باش تسفيط ؤ تاخد ميساجات على طريق دهازات اليكطرونية. هاد الطريقة تصاوبات فاللخر تاع القرن 20 كا ڤيرصيو رقمية تاع البريات (داكشي لاش كلمة Email كاتبدا ب حرف e اللي كايعني اليكطروني). بقوة ما ليميل منتاشر ف وقتنا دابا، لادريسة تاع ليميل ولات كاتعتابر شي حاجة اللي اساسية ف اغلب المعاملات الرقمية مع الشركات، الادارات، التعليم، الشرا ف لانطيرنيط، السيتات ؤ زيد ؤ زيد من المعامالات الرقية د كلا نهار.
أراد

اراد (ب) مدينة جاية ف غرب رومانيا، عاصمة اقليم اراد ف جهة بانات جاية على واد موريش. كايشكّل اقليم اراد الحدود الغربية مع هنݣاريا كتبعد 563 كم على بوخارست العاصمة و على تيميشوارا ب 42 كم وعلى بوداپيست عاصمة هنݣاريا 270 كم، عدد سكانها عام 2002 مجيهة 172. 827 نسمة. النقل. كتعتبر مدينة اراد اهم مدينة للنقل ف غرب رومانيا و اللي كتربط دول اوروپا الشرقية مع الغربية، وعلى بعد 3 كم كاين مطار دولي، و كاينين ف المدينة زوج ديال ݣيران د التران، كاين حتى ريزو د الطرام. جامعات. الجامعة الغربية د اراد "ڤاسيلي ݣولديش". الجامعة الغربية د اراد "ڤاسيلي ݣولديش" بالرومانية: Universitatea de Vest „Vasile Goldiș” din Arad (اختصار UVVG) كتقسم ل 6 د الكليات، و فيها بزاف د المغاربة كيقراو فيها ميدسين و دونطير و الصيدلة. القراية فيها باللغة الرومانية و حتى الفرانسوىة و نݣليزية. توامة. اراد عندها اتفاقيات توامة مع:
الجامعة الغربية د أراد &quot;ڤاسيلي ڭولديش&quot;

الجامعة الغربية د اراد "ڤاسيلي ڭولديش" بالرومانية: Universitatea de Vest „Vasile Goldiș” din Arad (اختصار UVVG). جاية ف مدينة اراد ف رومانيا. الراعي الروحي للجامعة هو ڤاسيلي ڭولديتش، و هو سياسي روماني بارز، و پيداڭوڭ، و دعائي، و عضو ف الاكاديمية الرومانية وشخصية رئيسية ف اتحاد ترانسيلڤانيا مع رومانيا ف عام 1918. التاريخ. تاسست ف 1990 غير ب زوج د الكليات ف داك الوقت: القانون والتسويق، الادارة و لانفورماتيك. باش يكبرو و يطورو الجامعة بانت ف 1991 كلية طب السنان، وكلية الطب ف عام 1992، وكلية التربية البدنية والرياضة ف عام 1993. و ف هاد الوقت الجامعة عندها فروع ف ساتو ماري، بايا ماري، زالاو، مارڭيتا، سيبيش. الجامعة هي من الموقعين على ميثاق بولونيا لعام 1999. الهيكل ديال الUVVG الهياكل الاكاديمية التانية
480

0 393866 2025-05-08T09:28:27Z DarijaBot عطاشة 3. 1: مقادّة ديال لمصادر ف لمقال 429175 wikitext text/x-wiki 480 هوّا عام مكبس ف تّقويم لڭريڭوري بدا نهار تنين ؤ سالا نهار تلات. هوّا لعام نمرة 480 ف لايرا لعامة ؤ لفترة د بعد لميلاد، نمرة 80 ف لقرن 5، ؤ نمرة 1 ف لعقد ديال عوام 480. 480 كيوافق 146 ق. هـ-145 ق. هـ ف تّقويم لهيجري ؤ 1430 ف تّقويم لامازيغي ؤ 10480 ف تّقويم لهولوسيني.
524

0 393885 2025-05-08T09:28:54Z DarijaBot عطاشة 3. 1: مقادّة ديال لمصادر ف لمقال 429194 wikitext text/x-wiki 524 هوّا عام مكبس ف تّقويم لڭريڭوري بدا نهار سبت ؤ سالا نهار لحد. هوّا لعام نمرة 524 ف لايرا لعامة ؤ لفترة د بعد لميلاد، نمرة 24 ف لقرن 6، ؤ نمرة 5 ف لعقد ديال عوام 520. 524 كيوافق 101 ق. هـ-100 ق. هـ ف تّقويم لهيجري ؤ 1474 ف تّقويم لامازيغي ؤ 10524 ف تّقويم لهولوسيني.
573

0 393897 2025-05-08T09:29:12Z DarijaBot عطاشة 3. 1: مقادّة ديال لمصادر ف لمقال 429206 wikitext text/x-wiki 573 هوّا عام ف تّقويم لڭريڭوري بدا نهار جمعة ؤ سالا نهار جمعة. هوّا لعام نمرة 573 ف لايرا لعامة ؤ لفترة د بعد لميلاد، نمرة 73 ف لقرن 6، ؤ نمرة 4 ف لعقد ديال عوام 570. 573 كيوافق 51 ق. هـ-50 ق. هـ ف تّقويم لهيجري ؤ 1523 ف تّقويم لامازيغي ؤ 10573 ف تّقويم لهولوسيني.
634

0 393929 2025-05-08T09:29:56Z DarijaBot عطاشة 3. 1: مقادّة ديال لمصادر ف لمقال 429238 wikitext text/x-wiki 634 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 634 ف لايرا لعامة ؤ لفترة د بعد لميلاد، نمرة 34 ف لقرن 7، ؤ نمرة 5 ف لعقد ديال عوام 630. 634 كيوافق 12-13 ف تّقويم لهيجري ؤ 1584 ف تّقويم لامازيغي ؤ 10634 ف تّقويم لهولوسيني.
810

0 393967 2025-05-08T09:30:46Z DarijaBot عطاشة 3. 1: مقادّة ديال لمصادر ف لمقال 429275 wikitext text/x-wiki 810 هوّا عام ف تّقويم لڭريڭوري بدا نهار جمعة ؤ سالا نهار جمعة. هوّا لعام نمرة 810 ف لايرا لعامة ؤ لفترة د بعد لميلاد، نمرة 10 ف لقرن 9، ؤ نمرة 1 ف لعقد ديال عوام 810. 810 كيوافق 194-195 ف تّقويم لهيجري ؤ 1760 ف تّقويم لامازيغي ؤ 10810 ف تّقويم لهولوسيني.
850

850 هوّا عام ف تّقويم لڭريڭوري بدا نهار سبت ؤ سالا نهار سبت. هوّا لعام نمرة 850 ف لايرا لعامة ؤ لفترة د بعد لميلاد، نمرة 50 ف لقرن 9، ؤ نمرة 1 ف لعقد ديال عوام 850. 850 كيوافق 235-236 ف تّقويم لهيجري ؤ 1800 ف تّقويم لامازيغي ؤ 10850 ف تّقويم لهولوسيني.
887

0 393975 2025-05-08T09:30:58Z DarijaBot عطاشة 3. 1: مقادّة ديال لمصادر ف لمقال 429283 wikitext text/x-wiki 887 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 887 ف لايرا لعامة ؤ لفترة د بعد لميلاد، نمرة 87 ف لقرن 9، ؤ نمرة 8 ف لعقد ديال عوام 880. 887 كيوافق 273-274 ف تّقويم لهيجري ؤ 1837 ف تّقويم لامازيغي ؤ 10887 ف تّقويم لهولوسيني.